Liste over rollefigurer fra Sagaen om Darren Shan


== Vampyrer ==


=== Darren Shan ===
Dette er hovedpersonen. Darren ble presset til å bli omgjort til en halv-vampyr av vampyren Herr Crepsley, etter å ha stjålet edderkoppen Madam Octa. Ved et uhell bet edderkoppen Darrens bestevenn, Steve. Herr Crepsley gjorde Darren til halv-vampyr i bytte mot en motgift. Han redder Steve, men Steve sverger på at han skal bli en vampyrjeger og skal spore dem ned å drepe dem, fordi han tror at Darren forrådte ham, og de "faker" hans død. Darren blir Herr Crepsleys assistent. Til å begynne med hater han Herr Crepsley for å ha fått han til å måtte dra hjemmefra. Men etter hvert som han lærer seg å bli mer lik vampyrer, hater han ikke Herr Crepsley lenger. Etter å ha dratt til Vampyrfjellet, må han gjennomgå en del prøver. Da Darren Shan blir innsatt som vampyrprins stater Arrkrigen. 
Darren blir en av Vampanlordens jegere, som skal drepe Vampanlorden før han blir helvamapan. Ved slutten møter Darren Steve i en kamp der begge blir dødelig såret, og begge dør kort etter. Darren blir brakt tilbake av Herr Crepsley som "småperson". Han blir sendt tilbake til den tiden da han var yngre og menneske, og ser sitt yngre jeg på "Cirque du Freak" sammen med Steve. Han skremmer seg selv vekk slik at han ikke ser Steve og Larten Crepsley. Han kutter den originale rekken som gjorde at han ble en vampyr. Han gir så dagboken sin til Herr Høy og løses opp og dør. Senere i boka drar han til hjemmebyen hans og ser at søstera har giftet seg og fått barn. Ingen visste hvem mannen var, men foreldrene sa at de visste det. Senere får han vite at Steve er mannen. Han er jo vampanlorden, og vil utslette alle vampyrene.


=== Larten Crepsley ===
Larten Crepsley er Darren Shans mentor. Larten har vært general og skulle bli kronet som prins. Han liker å kle seg i blodrødt, en vane han plukket opp fra sin læremester Seba Nil. Han har oransje hår og et langt arr i ansiktet. Larten blir etterhvert en slags farfigur for Darren Shan. Larten blir også en av Vampanlordens jegere og dreper den falske "Vampanlorden". Men Steve slipper Larten ned på stakene under plattformen de slåss på før han dør. Før han dør ber han Darren om ikke å kaste bort resten av livet sitt på hat og revansj. Han dør i et tappert forsøk på å få drept Steve. Rett før herr Crepsley dør dreper han vampanlorden i bok 9, «Skjebnemorgen», eller den de da trodde var vampanlorden.
Larten Crepsley har også fått sin egen serie. Den første boken i serien er kalt Birth Of a Killer. Serien handler om hans liv før han møtte Darren. Larten ble født under den industrielle revolusjonen, der han jobber på en fabrikk med sin fetter Vur Horston (dette er det navnet han bruker som dekknavn i sagaen om Darren Shan ). Den slemme Traz som er sjefen deres på jobben, dreper en dag Vur, og Larten (som ikke enda er tenåring) svarer med å drepe ham. Han må nå gjemme seg inne i en krypt, der han møter sin fremtidige læremester Seba Nil. Når Seba drar Vampyrfjellet, kan ikke Larten være med. Mens Seba er borte skal han bo hos Mr. Tall (Herr Høy på norsk) og reise rundt med Cirque Du Freak. Han opplever på denne siden sitt første møte med en Vampan, denne Vampanen sparer livet hans, de møtes igjen senere (Vampanen er Murlogh). Han blir da venn med Wester, som også blir en av Sebas assistenter. Larten og Westers første opphold i Vampyrfjellet ender ikke så bra. Han blir senere ganske rebelsk og han og Wester blir «Cubs» (vampyrer som lever blant mennesker og nyter livets goder i noen år, de fleste vampyrer tar en slik «pause» en gang i livet). Boken slutter med at han møter Desmond Tiny (Matt Order på norsk).


=== Vancha Marsj ===
En vampyrprins og en av vampanlordens jegere. Den villeste og mest tradisjonelle av vampyrene. Han ble først omgjort sammen med sin bror til en halv-vampan men forlot klanen og tok vampyrenes side. Han ble reomgjort av Paris Skyle. Da han blir en vampanlordjeger blir han venn med Darren. Senere blir Vancha skadet av bror Gannen og kan ikke slåss lenger, men kommer seg senere. Evanna forteller senere til Darren, i bok 12, at hun bærer på Vanchas barn. Vancha er også en legendarisk spytter.


=== Kurda Smahlt ===
En vampyrprins som forsøkte å påtvinge vampyrene en allianse med vampanene. Han bedrar Vampyrene i et forsøk på å unngå Arrkrigen, ved å gjenforene de to klanene, og blir henrettet på slutten av bok 6, «Vampyrprinsen». Han har blondt hår og blå øyne med tre røde arr på venstre kinn. Senere i serien, bok 10, blir Kurda dratt opp av «Sjelesjøen», og har sjansen til å dra tilbake og la Harkat dø. Før han dør unnskylder han seg for å drept Gavner Purl.


=== Seba Nil ===
Herr Crepsleys tidligere lærer og mentor og Vampyrfjellets kvartermester. Herr Crepsleys talemåte ligner på Sebas. Seba kler seg i bare røde klær, som også Herr Crepsley gjør. På slutten av serien er Seba Nil den eldste levende vampyren med sine 700 år. Han kjemper også i arrkrigens første slag, hans bein blir truffet av et sverd og han må gå med krykker gjennom resten av serien.


=== Gavner Purl ===
En god venn av #Larten Crepsley og #Darren Shan. Han er en vampyr general og blir senere drept av Kurda Smahlt. Hans siste ord er en unnskyldning for sin tunge pust og snorking. Gavners død er en av hovedgrunnene til at Darren forteller om Kurdas forræderi. Mot slutten av bok 6 blir Gavners kropp funnet mellom to steiner nær tunnelen der han ble drept i. I historien «En affære i natten» får vi vite at Gavner har en kjæreste som heter Liz Carr og som gir Gavner en stygg underbukse med rosa elefanter på. På slutten av historien slår paret opp og Gavner drar mot vampyrfjellet (bok 4).


=== Arrow Pil ===
En vampyrprins som så sin kone bli drept av vampaner. Han hater dem av den grunn. Han er skallet og har piler som går ned på hver side av hodet og armene. Han er en skremmende god kriger, han bruker både bomeranger og sverd.


=== Arra Seil ===
En av de få kvinnelige vampyrene, men ansett av de fleste som fysisk likemann, eller til og med bedre. Darren vant hennes sjeldne respekt etter en kamp på bommene. Arra Seil klargjorde Darren for den tredje prøvelsen hans, «Flammehallen». Hun var Crepsleys tidligere make, og ble dødelig såret i arrkrigens første slag, av vampanen Glalda Erefith. På dødsleiet ber hun Larten passe på at Prinsene sparer Darrens liv. Han hadde feilet i den fjerde prøven, og stukket av fra dødsdommen.


=== Vanez Blane ===
Vanez Blane er den høyeste rangerte krigslæreren i vampyrfjellet. Han hjalp Darren med å trene for de tre første prøvelsene. Han mistet et øye i kamp mot en løve mange tiår før serien begynner. Han mister sitt andre øye da en kniv treffer han i øyet i Arrkrigens første slag, i bok 6.


=== Paris Skyle ===
En Vampyrprins og er den eldste levende vampyren, om lag 800 år gammel. Han var bekjent av William Shakespeare, han seilte med Columbus til den nye verden, og inspirerte Bram Stoker til å skrive romanen om vampyrgreven Dracula. Han blir funnet død under kroppen på en livløs bjørn i bok 8. Ifølge deres livsstil, ønsker gamle vampyrer å dø med ære, ved å kjempe en siste kamp der de vil falle, og endelig få innvendig ro etter et langt og hardt liv.


=== Mika Ver Leth ===
Den femte vampyrprinsen, som #Darren Shan først forakter. Han kler seg bare i svart. Han har skinnende, ofte langt svart hår, og sorte ørneliknende øyne. Hans ansiktstrekk er skarpe og ravnaktige. Han var den yngste prinsen før Darren inntok tronen, med sine knappe 270 år. Han er veldig hard, dyster og gretten. Han har mange rynker på pannen og på sidene av munnen, fordi han alltid himler med øynene. Han smiler sjelden. På grunn av dette fremstår han som en svært skremmende person. Som alle andre prinser har han digre muskler og er stor. Han er svært lojal til vampyrklanen og verdsetter ære og pålitelighet over alt annet i verden.


=== Darius Shan ===
Sønn av #Annie Shan og #Steve Leopard. Hans bestevenn er Oggy Bass. Da han vokste opp forvridde Steve guttens sinn, så han tror at vampyrene er onde og handler slik vampanene egentlig gjør. Senere, da Darius innså sannheten, begynner han å hate sin far for å ha holdt ham for narr alle disse åren. Han var først halv-vampan, men hans onkel Darren Shan reomgjør han til en vampyr, fordi han ikke vil bli det hans far hadde blitt.


=== Cyrus ===
En vampyr som ble omgjort av Kurda Smahlt. Han ble identifisert da Kurda ropte hans navn for å stoppe ham fra å drepe andre vampyrer. han var en av Kurdas medskyldige i forsøket på å drepe Darren i bok 6. Før vampyrvaktene rakk å fange ham, begikk Cyrus selvmord ved å stikke seg i hjertet med kniven sin.


== Vampaner ==


=== Steve Leonard ===
Bedre kjent som Steve "Leopard" er den beryktede Vampanlorden (hovedskurken) i Sagaen om Darren Shan. I den første boken, «Skrekkens sirkus», blir han kjent som Darrens beste venn, men etter at Darren bli omgjort til en halv-vampyr, følte Steve seg forrådt og sverget på at han skulle spore ham ned å drepe ham. Før dette hadde han vært oppslukt av vampyrer og samlet på staker. 
Steve dukker opp i bok 8, «Aliansenatten». Her redder han først Darren fra en ondskapsfull vampan, og avslører etterhvert at han selv er en halv-vampan. I den neste boken, «Skjebnemorgen», greier Steve å rømme fra Darren og vennene hans. Han avslører seg som den sanne vampamlorden. I den tiende boken, «Sjelesjøen», kjemper Darren kjemper mot ham i et mareritt. Steve dukker så opp igjen i den nest siste boken, «Mørkets hersker», med #R. V., #Gannen Harst, #Morgan James og en ny assistent, #Darius Shan, som senere viser seg å være Steves sønn som han fikk med Darrens søster, Annie Shan. 
I «Skjebnens sønner» møter Steve Darius og omgjør ham til halvvampan og hjernevasker ham til å tro at det er vampyrene som er de onde. Darren og Vancha finner Steve og vampanene på Cirque du Freak. Her ender de med å kjempe mot Steve og Gannen. Gjennom en lang kamp, klarer Darren å drepe Steve. Dermed har han stoppet tilblivelsen av Mørkets hersker. Evanna avslører senere at Steves sjel er fanget I sjelesjøen. 
I filmen Cirque du Freak blit Steve spilt av Josh Hutcherson.


=== Gannen Harst ===
Vanchas bror. Fortsetter å være Vampan etter at broren brøt ut av klanen og ble en vampyr. Gannen blir Steves personlige beskytter, og den som sannsynligvis omgjorde Steve. Gannen er ved Steves side hvor enn han går. Han er svært uenig i mange av mesterens beslutninger, men forblir lojal mot ham i hengivenhet til vampanene. Han fortsetter å slåss sammen med Steve helt til det siste slaget, mellom han selv, Steve, broren Vancha og Darren Shan. Under kampen stikker og skader Gannen Vancha, og kort tid etter blir han slått bevisstløs av R.V.


=== R. V. ===
(også kjent som Reggie Veggie, senere byttet til Rettferdig Vampan) var en miljøvernaktivist som reiste rundt i landet med "Nature's Opposing Protectors (NOP)". Da han tok Darren i å drepe en sau for småfolket, befridde han Ulvemannen. Hendene hans ble bitt av, av Ulvemannen, og ble senere erstattet av seks kroker, tre på hver hånd. Han ble en vampan. På slutten av serien begynner R.V. å forstå hvor ond Steve egentlig er, og vender seg mot ham. Han slår ned Gannen, men blir like etter drept av Steve som stikker en kniv inn i nakken hans.


=== Murlough ===
En gal vampan. Murlough terroriserte Herr Crepsleys gamle hjemby, inntil Darren og Crepsley stoppet ham. Han kidnappet Evra og prøvde å drepe Debbie Hemlock. Etter at Darren og Crepsley fikk lurt ham inn i en felle og gjorde det av med ham, ble hans sjel fanget i Sjelesjøen. Hans hudfarge er lilla, og han er en syk og gal vampan som drikker veldig mye blod. Han hadde gjemt mange lik i hjembyen til Crepsley. Politiet fant mange av de blodfattige likene i byen.


=== Glalda Erefith ===
En venn av Kurda Smahlt. En fryktet Vampan som sloss mot Vampyrene i arrkrigens første slag. Han drepte Arra Seil, men ble sekunder senere drept av Darren Shan som hevnet Arras død. Han blir beskrevet som en stor, kraftig vampan, med et rødt fødselsmerke på sitt venstre skinn. Han var også i hulen hvor Kurdha drepte Gavner Purl.


=== Bargen ===
En vampan som var i hulen med R. V. og de andre vampanene i bok 8. Han forteller hvorfor R. V. farget huden rosa, og at han brukte røde kontaktlinser. Vancha klarte å overbevise ham om at vampetene ikke skulle få brukte pistoler i kampen i hulene. Han blir ikke sett igjen i resten av serien.


=== Den falske vampanlorden ===
Den falske lorden slåss mot Crepsley sammen med Steve og Gannen på slutten av bok 9. Da Crepsley endelig får drept ham, klarer Steve å kaste ham fra plattformen og ned på nålene under. Mot slutten av boken forteller Steve til Darren at Crepsley døde forgjeves og at han er vampanlorden. Den falske vampanlorden har på seg en grønn kappe.


== Mennesker ==


=== Annie Shan ===
Darrens lillesøster og mor til Darius Shan.


=== Dermot Shan ===
Annies far, Darrens sosiale far. I bok 12 «Skjebnenes sønner» blir det avslørt at Order er Darrens far.


=== Angela Shan ===
Darrens og Annies mor, Darius' bestemor.


=== Tommy Jones ===
Var en av Darrens venner. Da Darren møtte ham i voksen alder er han blitt en stor fotballstjerne og er målvakt for laget sitt. Blir drept av R. V. og Morgan James i bok 11.


=== Alan Morris ===
En av Darrens tidligere venner, som er blitt en berømt forsker, med spesialfeltet kloning. I bok 12, «Skjebnens sønner», blir det avslørt at han var med på å skape verdens første drage.


=== Tony Morris ===
Alans storebror. Skolens bølle i bok 1.


=== Sam Grest ===
En lokal gutt som Darren og Evra ble venner med på det stedet sirkuset stoppet for å opptre i bok 2. Han likte syltet løk og hadde en stor familie med mange kjæledyr. Dessverre, ble han brutalt drept og revet i biter av ulvemannen, men Darren drakk fra ham for å bevare hans sjel og minner. Han var også den første personen som Darren drakk ordentlig fra.


=== Debbie Hemlock ===
Darrens første kjæreste. Hun dukker på ny opp i serien, men da 13 år eldre. Andre gang er hun 26 eller 27 år. Hun hjalp Darren med å kjempe mot vampanene, og kom på ideen med å ha mennesker for å hjelpe vampyrene. Hun elsker Darren, men vil ikke kysse ham, fordi han fortsatt er et barn. Hun går med på det etter hans andre renselse, da han fullt ut blir en voksen vampyr.


=== Walter Blaws ===
Skoleinspektøren som fikk Darren til å gå på Mahlers, hvor han møtte den voksne Debbie.


=== Tara Williams ===
En søt, men sky jente, som gikk i Darrens engelskklasse. Hun var en av Debbies elever før hun ble drept av vampanene.


=== Alice Burgess ===
Var politiførstebetjent i Crepsleys hjemby. Hun allierer seg senere med vampyrene og hjelper dem i arrkrigen ved å rekruttere en armé av uteliggere som kan bruke moderne avstandsvåpen i arrkrigen. Hun skapte vampyrittene.


=== Spits Abrams ===
En gal, kannibalsk seiler som Darren og Harkat møtte etter et drageangrep. Han druknet i Sjelesjøen da han forsøkte å avkjøle flammene en drage hadde pådratt ham.


=== Oggy Bass ===
Er Darius Shans lubne bestevenn. Til å begynne med trodde Darren at han var Darius, men han tok feil.


=== Herr Dalton ===
Darrens, Steves, Tommys, and Alans lærer ved begynnelsen av bok 1. Han dukker igjen opp i serien 13 år senere, men Darren overser ham.


=== Fru Quinn ===
Geografilæreren i bok 1.


=== Derek ===
Mannen i butikken som Darren stjeler solkrem fra i bok 9. Han blir identifisert da butikkdamen roper navnet hans og ber han hente et gevær for å skyte "morderen Darren Shan".


=== Bridget ===
En sladrekjerring som forteller om hvordan det har gått med familien Shan, da Darren står utenfor sitt tidligere hjem utgitt som sin onkel Derek Shan i bok 11.


== Vampettene ==
Vampetter er mennesker rekruttert av vampanene for å kjempe i Arrkrigen. Mens vampanene ikke har lov til å bruke pistoler eller buer, kan vampettene bruke dem helt fritt siden de ikke er bundet av vampanenes lover.


=== Mark Ryter ===
En vampett som i bok 9, ble torturert og drept av Vancha Marsj.


=== Morgan James ===
En tidligere politimann. Han jobbet for Alice Burgess inntil han ble avslørt som vampett. Han er en høyt respektert vampett, og er en av Steves livvakter. Fikk halvparten av ansiktet skutt vekk da Alice Burgess traff ham med en pistol. Harkat kappet senere av ham hodet med øks.


== Vampyrittene ==
Vampyrittene er en gjeng uteliggere som ble rekruttert av Debbie Hemlock og Alice Burgess for å hjelpe vampyrene i arrkrigen. Vampyrittene er for det meste hjemløse folk, men de slår tilbake mot samfunnet i den store kampen i bok 12. Vampyrittene har som vampettene tillatelse til å bruke pistoler og andre avstandsvåpen.


=== Declan ===
En av gatefolkene som Debbie og Alice rekrutterte, for å hjelpe vampyrene i arrkrigen. Han og hans venn, Little Kenny, hjalp Darren da han var skadet etter hans første møte med Steve Leonard i sin hjemby.


=== Little Kenny ===
En venn av Declan som hjalp til med å redde Darren.


== Cirque Du Freak-medlemmer ==


=== Evra Von ===
Kjent som slangegutten, eller slangemannen ettersom han blir eldre, en artist på Cirque Du Freak. Han hjalp Crepsley og Darren med å kjempe Murlough i den tredje boken, men fikk varig men da Murlough skrapte vekk noen av skjellene på Evras høyre skulder. Han ble en av Darrens beste venner, men deres bånd blir tynnet ut ettersom tiden går og Evra vokser med normal hastighet mens Darren kun eldes med 1/5 av den normale hastigheten.


=== Merla Von ===
Evra Vons kone og mor til hans tre barn. Hun kan ta av seg ørene og bruke dem som bomeranger.